கேள்வி: திருநீலநக்க நாயனார் என்பது என்ன?
பதில்: திருநீலநக்க நாயனார் என்பவர் சைவ சமயம் பெரிதும் மதிக்கப்படும் அறுபத்து மூன்று நாயன்மார்களில் ஒருவர் ஆவார்..
கேள்வி: திருநீலநக்க நாயனார் - வரலாறு என்பது என்ன?
பதில்: திருநீலக்கர் காவிரி நாடாகிய சோழர் சாத்தமங்கை என்னும் ஊரில் அந்தணர் குலத்திலே பிறந்தார். இவர் வேதம் உள்ளுறையாவது சிவபெருமான், சிவனடியார்களையும் அன்பினால் அருச்சித்து வணங்குதலே எனத் தெளிந்து கொண்டார். அதனால் நாள்தோறும் சிவாகம விதிப்படி சிவபூசை செய்வித்தல் முதலாக எவ்வகைப்பட்ட திருப்பணிகளையும் செய்து வந்தார். இவ்வாறு ஒழுகும் திருநீலநக்கர் திருவாதிரை நட்சத்திரம் கூடிய ஒரு நாளிலே சிவபூசை முடித்துக்கொண்டு சாத்தமங்கையில் அயவந்தி என்னும் கோயில் எழுந்தருளியுள்ள பெருமானை அருச்சிக்க விரும்பினார். பூசைக்கு வேண்டும் பொருட்களைத் தம் மனைவியார் எடுத்துக்கொண்டு உடன்வரத் கோயிலை அடைந்து அயவந்தி ஈசரை முறைப்படி பூசை இறைவர் திருமுன் இருந்து திருவைந்தெழுத்துச் ஓதினார். அப்பொழுது சிலந்தி ஒன்று அயவந்தி ஈசர் திருமேனியில் விழுந்தது. அதுகண்ட நீலநக்கரின் மனைவியார் விரைந்து சென்று அதனைப்போக்க வாய் ஊதித் தள்ளினார். நாயனார் அச்செயலைக்கண்டு தன் கண்ணை மறைத்து ''அறிவிலாதாய்! நீ இவ்வாறு செய்தது ஏன்?'' என்று சினந்தார். ''சிலந்தி விழுந்தமையால் ஊதித்துமிந்தேன்'' என்றார் மனைவியார். ''நீ சிவலிங்கம் மேல் விழுந்த சிலந்தியை வேறொரு வகையால் விலக்காமல் எச்சில்பட ஊதித்துமிந்தாய். இத்தகைய அருவருக்குஞ் செய்கை செய்த யான் இனித் துறந்தேன். நீங்கி விடு'' என்றார். மனைவியரும் அதுகேட்டு அஞ்சி ஒரு பக்கம் ஒதுங்கினார். நீலநக்கர் பூசையை முடித்துக்கொண்டு வீட்டிற்குத் திரும்பினார். மனைவியார் அவருடன் வீடு செல்ல அஞ்சி ஆலயத்தில் தங்கியிருந்தார். அன்று இரவு நீலநக்கர் துயிலும் பொழுது அயவந்திப் பெருமான் கனவில் தோன்றித் தம் திருமேனியைக் காட்டி ''உன் மனைவி ஊதித்துமிந்த இடம் தவிர மற்றைய எல்லா இடங்களிலும் சிலந்தியின் கொப்புளம்'' என்று அருளினார். நீலநக்கர் வணங்கி விழித்தெழுந்து ஆடிப்பாடி இறைவனது திருவருளை வியந்து உள்ளமுருகினார். விடிந்தபின் ஆலயத்திற்குச் சென்று இறைவனை இறைஞ்சி மனைவியாரையும் உடனழைத்துக் கொண்டு வீட்டிற்குத் திரும்பினார். நீலநக்கரும் முன்னரிலும் மகிழ்ந்து அரன்பூசை நேசமும், அடியாருறவும் கொண்டவராய் வாழ்ந்து வந்தார்.
கேள்வி: திருநீலநக்க நாயனார் - வெளியிணைப்புகள் பற்றி நீங்கள் என்ன அறிந்துள்ளீர்கள்?
பதில்: *[http://www.thinnai.com/?module=displaystory&story_id=30512092&edition_id=20051209&format=html திருநீலநக்க நாயனார் புராணம்] திண்னை இணையத்தளத்தில் இருந்து. அணுகப்பட்டது 11 ஜூலை, 2007.
கேள்வி: திருநீலநக்க நாயனார் - உசாத்துணைகள் என்பது என்ன?
பதில்: #பெரிய புராணம் வசனம் - சிவதொண்டன் சபை, யாழ்ப்பாணம்